Published November 28, 2011
Indang
Tags: Amriz Arifin, Ujang Virgo
Jo Pudin nak urang Jambatan Latiang
Badikia, lagu e yo lara oi
Indang dimulai hanyo lai – 2x
Santano batumpu di nan gantiang
Usah diloro banang lah sahalai
Eloklah dipilin buhua mati – 2x
Mangko rapai ka disidak
Indang bamulai hanyo lai
Dek lunak bana niniak mamak
Lah banyak geneang di nagari
Dari Nareh yo ka Cimpago
Jambatan Latiang oto lah baranti
Sampaikan kato nan tagajai – 2x
Batimbang tando pagi cako
Rang siak mandoa kalam hari
Indang malapeh kato bayang – 2x
Lah pacah rotan ka panyidak
Rapai nan indak nyariang lai
Kok lai kareh niniak mamak
Nan sarupo ko indak tajadi
[kembali ke atas]
(Ciptaan Ujang Virgo, Dipopulerkan oleh Amriz Arifin)
©ourtesy of https://laguminanglamo.wordpress.com/
Like this:
Like Loading...
Published August 6, 2007
Indang
Tags: Amriz Arifin, Ujang Virgo
Kato Rajo (ondeh kanduang) kato malimpah
Kato Nan Alim (oi kanduang) kato hakiki
Kok Hulubalang (oi kanduang) kato manggaga
Duo sarupo (oi sanak) yo kato Manti
Parik paga (ondeh kanduang) paga nan rapek
Jikok Pangulu (oi sanak) lantai nagari
Kok tapijak (kok tapijak) pantang manjongkek
Ungkai lah tantu (oi sanak) manahan uji
Niniak Mamak (niniak mamak) punyo pituah
Mambari contoh (oi kanduang) didalam kampuang
Sungguah bajalan (oi mamak) yo di nan data
Ingeki kaki (yo mamak) jikok tataruang
Unak manyangkuik (oi kanduang) jikok badarah
Ranggeh malatiang (oi mamak) indak tatangguang
Yo dek manjago (yo mamak) parang jan pacah
Dipatah karih (ndeh mamak) didalam saruang
Tantang sangketo pakaro si hutang tanah
Usahlah sampai (oi kanduang) ratak malampau
Suruikkan kaki (oi kanduang) nan lah talangkah
Nan alah sasek (yo mamak) capek dihimbau
Nan kusuik capek (oi mamak) disalasaikan
Usahlah sampai (oi mamak) murai bakicau
Karajo Pangulu kok lai dijalankan
Jaranglah sampai (oi kanduang) ka meja hijau
(Ciptaan Ujang Virgo, Dipopulerkan oleh Amriz Arifin)
©ourtesy of https://laguminanglamo.wordpress.com/
Like this:
Like Loading...
Ba indang urang di Padang Kajai
Rami dek anak rang Lapau Duku
Pantun nan babayang kato sampai
Maaf dipintak yo tantang itu
Alah, yo lak ilah dunsanak oi
Indang nan paubek hati risau
Mauluik urang di surau ipuah
Badikia sampai nan patang hari
Dek bansaik mangko urang tak acuah
Tasisiah iduik nan di nagari
Alah, yo lak ilah dunsanak oi
Baitu buruaknyo untuang kami
Basimpang jalan ka Padusunan
Kasuok taruih nan ka Sikapak
Kok sansai lah lamo ditangguangkan
Yo sarik induik indak bamamak
Alah, yo lak ilah dunsanak oi
Malang nan indak dapek ditulak
Tadanga tambua baibo ibo
Urang baralek di Ujuang Tanjuang
Kamano badan nan ka baiyo
Sajaknyo maningga ayah kanduang
Alah, yo lak ilah dunsanak oi
Dimano duduak sinan bamanuang
Dilauik nagari Tanah Taban
Kamudiak tibo di Balai Kamih
Kok indak dek pandang pakuburan
Bia dirantau babuah tangih
Alah, yo lak ilah dunsanak oi
Bia dirantau babuah tangih
(Ciptaan Ujang Virgo, Dipopulerkan oleh Amriz Arifin dan Rosnida Ys)
©ourtesy of https://laguminanglamo.wordpress.com/
Like this:
Like Loading...
eng_Latn min_Latn min_Latn min_Latn srd_Latn min_Latn min_Latn min_Latn bjn_Latn kea_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn zho_Hans eng_Latn eng_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zho_Hans eng_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zho_Hans eng_Latn eng_Latn